  Виталий Пронин Кизнер ёросысь Булган (Балдейка) но Можга ёросысь Быдӟымсурд (Старый Березняк) гуртъёсысь культурая юртъёс выльдэмын «Единая Россия» партилэн «Пичи Дорлэн лулчебертэз» проектэз улсын. Туспуктэмъёс: udmurt.ru Булганысь клубез выльдыны федерал бюджетысь висъяськиз 2 миллион 140 сюрс манет, со борды 500 сюрс но 26 сюрс 700 манет ватсазы элькун но муниципал бюджетъёс. Та уксёен ӝикыт каризы концерт пуктон но эктон залъёсты, фойеэз, вошъязы ӧсъёсты, волятӥзы юртлэсь вылзэ, выльысен кыскизы тыл. Бадӟым залын 150 пукон пуктэмын. Быдӟымсурдын ремонт усиз 1 миллион 810 манет тыр, коньдонлэн бадӟым люкетэз федерал бюджетысь вуиз. Тупатъямын липет, воштэмын укноос, гумыос но езъёс, юртлэн пушкыз но выльдэмын. «Пичи Дорлэн лулчеберетэз» проектэз вылӥ дунъя Удмуртиысь культурая министр Владимир Соловьёв: гуртоослэн улоназы культурая юртъёс бадӟым инты басьто, клубъёсы покчиос, егит семьяос, быдэ вуэмъёс, арлыдоос кыстӥсько. 2024-тӥ арозь та программа но «Культура» нацпроект улсын шаермылы 1 миллиард 700 миллион манет котыр висъямын луоз. Нош туэ «Единая Россия» партилэн проектэз чотын шаерысьтымы 31 культурая юрт выльдӥськоз. Анастасия Шумилова Теги: гуртулон лулчеберет  